JohanHeinsen/ENO huggingface dataset:
Aalborgs Stifts Adresseavis, 1826-11-06
Blandinger. Hvad der i nogle Blade forleden fortaltes om den berømte Sir Walter Scotts Forlovelse med den rige Miss Bruce beroer ene paa et Sladdertillæg. En Dame, som bar Medynk med Digteren for de store Pengetab, han for et Aar siden led ved de svære Fallitter, yttrede i en Vennindekreds, at Sir Walter, for at bringe sine Formuesomstændigheder igjen paa Fode, burde gifte sig enten med Enken efter den rige Londonske Bankør Coutts, eller med Miss Bruce. Ved Gjenfortælling kom det snart til den Forandring, at han virkelig allerede var forlovet med Miss Bruce, og dette Rygte kom da meget hastigen heie Byen, over. - Sir Walter (blandt Jydske Læserinder af moderne Romaner bekjendt under Navn af "Forvalter Skot" agter sig i denne Tid til Paris, for der af offentlige Archiver at samle Materialer til sin Napoleon Bonaparte, som han har i Arbeide. Han har ellers kuns gjort Lykke ved Skildringer fra Fortiden, hvorimod hans Forsøg paa at fremstille Tildragelser fra vor Tid ere mindre lykkedes, saasom hans Rodrigues og især hans Waterlooslag, om hvilket sidste man hørte det vittige Jndfald, at den, som sidst faldt paa Valpladsen ved Waterlod, var - Sir Walter Scott.
Aalborgs Stifts Adresseavis, 1826-11-06
Ved Lord Cochranes Ankomst til Messina fra Malta af medbragte han et lovformeligt Sundhedspas, men kunde dog ikke faae Pratika, og det var med meget Besvær, at den Britiske Consul kunde skaffe ham det indleverede Sundhedspas tilbage, thi til at give ham noget nyt Pas vilde man ikke bekvemme sig.
Aalborgs Stifts Adresseavis, 1826-11-06
J Riga har der været gjort stor Stads af Keiserkronningen; der sprang Viin af en keiserlig Ørn paa Torvet, 4000 Militaire bespistes i Telter af Borgerskabet, Penge udkastedes blandt Folket &c.
Aalborgs Stifts Adresseavis, 1826-11-06
Ved Berlins Universitet er i Aar indskrevet 854 Studerende, af hvilke de Fleste studere Jura. Det hele Antal har været 1600. J Theologien er En kreeret til Doctor og 2 til Licenciater, i Retsvidenskaberne Een, i Medicinen 125, i Philosophien 15 Doctores og een Magister. Een Student er bleven relegeret, og 3 have faaet consilium abeundi; i det Hele have de Studerende udmærket sig ved Flid og Sædelighed.
Aalborgs Stifts Adresseavis, 1826-11-06
Tilstanden i Groningen og Friesland beskrives som grændseløs sørgelig. Hele Familier ligge kæmpende med Døden paa Sygeleiet, uden at have seet nogen Læge; Børnene sulte ihiel for Forældrenes Øjne, medens de selv savne endog den mindste Pleie, og forgæves udstrække Hænderne efter en Lædskedrik i Feberheden. J nogle Egne af Sydholland, som ellers holdtes for de sundeste Provindser, har nu ogsaa yttret sig en betænkelig Feber. J den sidste Uge var de Dødes Antal i Gronningen 158, hvoriblandt 101 Voxne og 57 Børn. J Staden Horn var den 8de October Trediedelen af Jndvaanerne syge. J Amsterdam var der siden Januar død mellem 6 og 7000 Mennesker.
Aalborgs Stifts Adresseavis, 1826-11-06
J Slottet Cernay, i Frankrig, har et ungt smukt Fruentimmer nylig styrtet sig ud af et Vindue, for at undgaae at blive voldtaget. Uagtet 18 Fods Høide slap hun dog med nogle Kontusioner.
Aalborgs Stifts Adresseavis, 1826-11-06
Som en Prøve paa Tonen i de Londonner Professionisters Anbefalinger af deres Produkter, kan en Strømpehandler Romanis Annonce tjene. Efterat have forsikkret, at han har tilbragt mange søvnløse Nætter med at studere de Gamle, for at bringe Strømpe-Fabrikationen til den højstmulige Spidse af Fuldkommenhed, og i denne Henseende forgiæves at have gjennemstøvet Virgil og den yngre Plinius, traf han endelig paa et Bind af Julius Scaliger og fandt her alt hvad han ønskede. "Saaledes har han endelig, ved Hielp af nyere og ældre Forfattere, bragt Strømpe=Fabrikationen til en Fuldkommenhed, hvorover man ei eengang drømte for 4 Aar sidden" &c.
Aalborgs Stifts Adresseavis, 1826-11-06
Jmedens Holberg paa en Reise i Sverrig opholdt sig i Gothenborg, hændtes det, at han en Dag sad i god Roved Bordet i det almindelige Gjæsteværelse, da en vis Oberst eller General ved Navn Utfall kom ind, og gav sig til, med stærke Skridt, at marsere op og ned af Gulvet. Da denne var vandt til, at Borgerne og Andre med Ærbødighed pleiede at hilse ham, som den Høistcommanderende der paa Stedet, fandt han det særdeles stødende, at Holberg, som var en Hader af Komplimenter, blev siddende saa ugeneert, og lod som han ikke ændsede hans Person. Han gik derfor hen til ham og spurgte: "Hvem er De?" - "Hvem er De?" spurgte Holberg atter. - Mit Navn er Utfall, svarede hiin. - "Mit Navn er Jndfald, svarede Holberg. Obersten stillede sig derefter noget nærmere paa Siden af Holberg og spurgte paany Hvem bilder De Dem ind at være?" - Holberg reiste sig derpaa og svarede: "J dette Øjeblik bilder jeg mig ind, jeg er Evangelisten Lucass." - "Hvorfor det?" var atter Spørgsmaalet. - "Jo, svarede Holberg, "fordi man gjerne finder ham afbildet med en Oxe ved Siden. - Denne Spøg kunde imidlertid let kommet Holberg dyrt at staae, og, om ikke Andet, havt en Udfordring til følge, hvis ikke Obersten forinden nærmere havde erkyndiget sig om, hvem det var, han havde med at gjøre. Da han nu hørte, at det var Baron Holberg, fandt han det passeligst at lade Sagen jævne sig selv.
Aalborgs Stifts Adresseavis, 1826-11-06
Ageposten blev Natten mellem 3die og 4de October plyndret mellem Marienborg og Marienwerder i Preussen; men ved Øvrighedens Aarvaagenhed er baade Røverne grebne og Størstedelen af Rovet tilvejebragt. Governøren i den Portugisiske Provinds Tras os Montes beklager sig høilig over de Voldsomheder, den Spanske Øvrighed tillader sig i Grændsestederne, og tillige øver, at de holde Agenter som forføre Krigsfolkene!
Aalborgs Stifts Adresseavis, 1826-11-06
- Biskoppen af Braga har udstædt et Hyrdebrev, som sigter til at hærde Almuesmanden mod slige Fristelser. Ved et i Taunton i Grevskabet Sommerset afholdt Forhør er Marie Hamilton, ogsaa kaldet Georg eller Charles Hamilton, bleven draget til Ansvar fordi hun havde udgivet sig for et Mandfolk og ægtet 14 Fruentimmer efter hinanden, af hvilke den sidste, en vis Marie Price, bevidnede for Dommeren, at de havde levet sammen over et Fjerdingaar som Mand og Kone, og at hun havde virkeligen i al denne Tid, som følge af hendes nedrige og bedragerske Konstgreb, holdt hende for en Mand.
Aalborgs Stifts Adresseavis, 1826-11-06
Efter nogle Stridigheder og Forbrydelsens Natur, blev den Anklagede erklæret for en sjelden og afgjort Bedragerske og dømt til offentligen at pidskes i Taunton, Slastonbury, Wells og Shepton Mallet, der vare de Steder, hvori hun havde øvet sine Galanterier, og siden til sex Maaneders Fængselstraf, hvorefter hun skulde hensættes i et lettere Fængsel indtil hendes Forhold vidnede om Forbedring.
Aalborgs Stifts Adresseavis, 1826-11-06
Fædrelandet.
Aalborgs Stifts Adresseavis, 1826-11-06
Kjøbenhavn. En Bye- og Herredsfoged har til Cancelliet indsendt en Forestilling, hvori han androg, at det under hans SkifteJurisdiction ofte indtræffer, at i Boer efter Aftægts-, Huus- og Tjenestefolk den Afdødes Efterladenskaber ikke beløbe sig til saa meget, at de efter Vurdering kunne afholde Begravelsesomkostningerne, og han har derhos, da det end mere vilde forøge Omkostningerne at realisere slige Boer ved Auction, for at udfinde hvad umyndige Børn eller Udarvinger muligen kunde tilkomme, forespurgt, om der i Boer af den angivne Beskaffenhed maa gives Udlæg efter Vurderingssummen, uden Hensyn til hvem den Afdødes Arvinger ere, eller om de ere tilstede eller ikke. J Anledning heraf har Cancelliet under 30te September svaret, at det ikke skjønnede, at der kan være Noget imod i Boer, hvor den Afdødes Efterladenskaber ikke beløbe sig til meere, end Omkostningerne, med Begravelsen, at give Udlæg efter Vurderingen. J Anledning af Forespørgsel, har Cancelliet under 24de October svaret: at, da der, med Hensyn til at der for en anført Capital er givet Sikkerhed i Avlingen og Besætningen, har været tilstrækkelig Hjemmel til Obligationens Læsning ved Birketinget, og det, uden Hensyn til at Hovedgaarden og Godset udgjøre den betydeligere Deel af Pantet, maatte staae Vedkommende frit for, enten de først vilde lade Obligationen læse ved Herreds= eller Birke tinget, saa skjønnede Cancelliet ikke rettere, end at Birkedommeren, eftersom Læsning først er foranstaltet ved sidstnævnte Ret, maa antages at have været beføjet til at oppebære promille Gebyhret, og deraf at beregne sig det ved Sportelreglementets §. 156 bestemte Jndcassationsgebyhr, hvorhos Cancelliet ikke fandt, at nogen Deling med Hensyn til promille Gebyhrets Opkrævning og det deraf fordrende Jndcassations-Salair bør ske, da Avlingen og Besætningen ikke mindre end de øvrige Deele af Pantet hæfter hver for sig for den fulde laante Sum. Hr. Conferentsraad Bruun, Commander af Dannebroge a., har ved Skrivelse af 3die f. M. underrettet Directionen for Bombebøssen om, at 60 Par gode Blaarlærreds Lagener og 60 Hørlærreds Overtræk ligge i Beredskab til Bombebøssens Disposition.
Aalborgs Stifts Adresseavis, 1826-11-06
Odense. Vi Odenseer havde i forrige Uge ogsaa nogen Deel i den Øienslyst, Kjøbenhavnerne det hele Aar igjennem nyde deels i Dyrehaugen, deels paa Vesterbroe, som jo nu er bleven deres Boulevarder, Eqvilibristen Hr. Rogt, der allerede for flere Aar siden viste sin Kunstfærdighed her, havde dennegang medbragt sin anden Kone, og nogle andre ret brugbare Subjecter, der aabnede Forestillingerne med endeel nette og vakkre Dandse paa Linien; - skjøndt ikke, efter den nyeste Mode, paa flere paralelle Linier og uden Balancestang. - Men, hvad der meest tiltrak sig Opmærksomheden var det Kuglespil og de Ballanceer-Øvelser, hvormed Hr. Rappo optraadde; Denne Kunstner har viist sig i Kjøbenhavn og formodentlig flere Steder, under Navn af: "den tyrolske Herkules", og, endskjøndt hans Legensbygning rigtignok har Mere af en Apoll, end af en Herkules, viser han dog ved Kunststykkerne og Bevægelsen med den tunge Kølle, og de ikke mindre tunge Kugler en, maaske ikke medfødt, men snarere ved gjentagne, utrættelige, Øvelser erhvervet, sand herkulisk Legemsstyrke. Den Lethed og Sikkerhed, hvormed Hr. Rappo behandlede Kugler, Sværd, Øxer og Bækkener, forsøgte en yngre Kunstfælle, ej uden Held, at efterligne, uden dog at opnaae Mesteren. - Den ene Øvelse, med Sværdene, er ellers et gammelt Kunststykke i Norden; thi allerede Snorro beretter: "Kong Oluf Trygvesøn kunde lege med tre Haandsværd, saa det ene immer var i Luften, og det skulde aldrig slaae feil, han greb dem forrig tig om Haandfanget". - Selskabets Forestillinger endtes med et, mere vanskeligt og voveligt end smukt, Trampolinspring, langs over Kandelabrerne, i en Høide og Afstand af nok et halvt Donsin Alen, og som desuagtet lykkedes meget godt. - Hr. Roat lovede ved Afskeden fra Scenen, at give endnu en Himmelfart, (Ascension) til Bedste, denne fandt Sted i Mandags, tilligemed andre Forestillinger, der gaves offentlig paa Odensees mindre Torv. Flakhaugen, hvor han til Alles største Beundring, gik op ad Linien til Kvisten af Hr. Brygger Paulsens Gaard, en Høide af vel omtrent 50 Fod, og ned igjen, ja endog baglænds, satte sig flere Gange paa Linien, reiste sig og fortsatte sin Gang med største Lethed og Sikkerhed.
Aalborgs Stifts Adresseavis, 1826-11-06
Efter Forlydende vil han een af Dagene igjentage denne Himmelreise, som ingen her har seet før, og som hidtil Enhver gruede for, og tillige endog trille en Hjulbør op og nedad Linien, m.m.
Aalborgs Stifts Adresseavis, 1826-11-06
Blandinger. Af Randers Avisens yderligere Oplysning i Anledning af den forleden ommeldte Synderlighed, at der nu indføres Havre til Randers fra Kragerø i Norge, sees at den ommeldte Ladning oprindeligen var kommen fra Randers til Kragers for der at sælges, men at Priserne der vare saa lave, at Vedkommende fandt bedre Regning ved at føre samme tilbage til Randers. For Tiden finder i Kjøbenhavn aldeles ingen Taxt Sted, for Kornvarers Formaling. Aalborg Jgaar fandt det bebudede pedestriske Skuespil Sted til berammet Tid paa den store Exerceerplads udenfor Aalborg. En talrig Mængde Tilskuere havde der forsamlet sig. Hurtigløberen Hr. S. Wulff løb rundt om Pladsen de belovede otte Gange, hver Gang i sex til syv Minutter, og alle tilsammen i 53. Pladsens udvendige Perimeter er 495. Danske Fod, saa at man kan anslaae hans Løb til 34 Minutter Milen denne Gang. Konstneren løb med megen Lethed og efter fuldendt Løb sporedes hos ham ikke mindste Kjende til Udmattelse eller Mødighed.
Aalborgs Stifts Adresseavis, 1826-11-06
Vi have i den sidste Tid her jævnligen havt Underholdning af tilreisende Fremmede, saasom Violinspilleren Simonsen, Sangeren Coppello, Fyrværkeren Captain Unzerud, det Beckerske Skuespillerselskab, (som i disse Dage er bortreist til de sydligere Stæder og til Fyen, og hvis Forestillinger her vandt meget bifald). For Tiden ere her Mekanikeren Hr. Wellmann, og Hurtigløberen Hr. Wulff, som igjen paa Onsdag agter at vise ydermere Prøver paa sin Færdighed.
Aalborgs Stifts Adresseavis, 1826-11-06
Jdag Formiddag havde vi her, med Sydvest Vind, for første Gang i dette Efteraar en Byge med Sne og Slud.
Aalborgs Stifts Adresseavis, 1826-11-06
Bekjendtgjørelser. Forsynet hjemkaldte i Nat vor yngste kjere Barn Johannes Woldbye, 1 Aar 7 Maaneder, hvilket herved sørgeligst tilkjendegives deeltagende Slægt og Venner. Aalborg den 5te November 1826. Marie Mouritzen, Jørgen H. Mouritzen. født Becker. Med høje Øvrigheds Tilladelse. vil Hurrigløberen Wulff endnu en Gang, nemlig Onsdag Eftermiddag Kl. 2 1/2, have den Ære at vise sin Færdighed, ved i en Tid af 67 Minutter at løbe den store Exerceerplads 10 Gange omkring. Desuden vil han paa denne Tour, vise sin Færdighed i at løbe baglænds. Det vil være ham en Fornøielse om Nogen af Publicum maatte have Lyst at gjøre Touren med til Hest, for at see, hvem der først naaer Maalet. Betalingen, som Enhver kan give aldeles efter eget Behag, bliver modtaget ved Jndgangen til Exerceerpladsen.
Aalborgs Stifts Adresseavis, 1826-11-06
J Gaarden No. 1 paa Algaden er et passende Locale for en honet Familie af faae til Leie fra næste Paaskeflyttetid, hvorom accorderes med W. sal. Kroghs. Da jeg Undertegnede har sat mig ned i Nørre-Sundbye, hos Væver-Enkemadamme Præg, saa anbefaler jeg mig til Alle og Enhver som vil unde mig deres Søgning i at lade væve hos mig, alleslags Dreiler, baade Træk-Dreil, Fod Dreil og Da mast, og det i hvad Mynster Enhver maatte ønske sig; forsikkrende om reel og billig Behandling. Nørre-Sundbye den 4de November 1826. J. C. Krabe, Vævermester. Da Pigen Maren Sørensdatter fra Gug, som en tidlang har været i min Tjeneste, men fraflyttet samme til November, har løgnagtigen beskyldt mig for at have havt legemlig Omgang med hende, og hun har for denne sin lognagtige Tale vidt og bredt, formodentlig for at hævne sig, fordi jeg ikke længere vilde beholde hende, saa kan jeg til min Æres Opreisning ikke undlade, offentligen at erklære bemeldte Qvindemenneske for en Løgnerske og Bagtalerske, og at jeg, hvis hun videre søger at beklikke mig, vil faae hende afstraffet efter Lovene. Giestrup i Neusling Sogn pr. Aalborg, den 30te October 1826. Christen Pedersen Dyhr. En tre Etages Vindovn ønskes til Leie, Adresse-Contoiret. anviser den Søgende.
Aalborgs Stifts Adresseavis, 1826-11-06
Forme- og Spedelys støbes af Hanna, sal. Brix's.
Aalborgs Stifts Adresseavis, 1826-11-06
Hollandske og Sveitzer Oste faaes hos Rybsahm. J Henhold til de ved Cancellie-Placat af 13de i denne Maaned kundgjorte Kongelig allerhøieste Resolutioner af 29de Mai 1825, samt 16de Februarii og 25de Julii d. A., blive de af Aalborg Amt udskrevne Mandskaber, som have gjort Krigstjeneste i Aarene 1813, 1814 og 1815, og for disse Aar have Douceur, og Undermunderingspenge tilgode, herved, med 12 Ugers Varsel, indkaldte at melde sig paa Aalborg Stiftamtscontoir, hvor de have at ligitimere dem med deres Afregningsbøger, Jndrollerings= eller Afskedspasse, og de, der henhøre under Fæstegods, tilligemed Tilstaaelse fra deres Huusbonde, at intet fra hans Side er til Hinder for, at de hæve deres Tilgodehavende, da saa deres Afregninger ville blive dem udleverede, for at de efter samme paa vedkommende Amtstue kunne erholde udbetalt, hvad de have tilgode. Dog anmærkes det, at Mandag og Torsdag saavelsom alle Helligdage, udleveres ingen Afregninger.
Aalborgs Stifts Adresseavis, 1826-11-06
Hvad de Mandskaber angaae, som maatte i fornævnte 3 Aar have gjort Tjeneste ved de i allerhøistbemeldte Kongl. Resolution af 25de Juli d. A. §. 2 nævnte Compagnier, for hvilke ingen Afregninger har kunnet opgiøres, da indskjærpes dem Bestemmelsen i fornævnte Resolution, hvorefter de have inden Udgangen af indværende Aar, under Tab af deres Fordring, at melde sig hos det deres Opholdsted nærmest garnisonerende Jnfanterie-Regiment eller Jægercorps og aflevere deres Afregningsbøger til Regimentets eller Corpsets Chef, forat erholde samme forsynede med Paategning om deres Tilgodehavende. Aalborg Stiftamthuus den 23de October 1826. Moltke
Aalborgs Stifts Adresseavis, 1826-11-06
Samtlige af Hiørring Amt udskrevne Mandskaber, som have gjort Tjeneste i Aarene 1813, 1814 og 1815 og som formene at have Douceur- og Undermunderingspenge fra denne Tid tilgode, eller deres Arvinger, indkaldes herved, i Henhold til Placaten af 13de i forrige Maaned, til inden 12 Uger fra denne Bekjendtgjørelses Datum, under Tabet af deres Fordringer, at melde sig paa Hjøring Amts-Contoir heri Byen, og medbringe de i Placaten anmeldte Beviisligheder, hvoriblandt, forsaavidt Mandskaberne henhøre under Fæstegods, Attest fra deres Hosbonde om at han intet har imod, at de selv hæve deres Tilgodehavende, og forsaavidt de ere Jndsiddere, Tjenestefolk eller deslige Personer, der ikke have Kongelige Skatter at svare, Præste Attest herom, samt endeligen, forsaavidt de ikke have Skyldbøger eller Jndroulleringspasse, Attest fra Lægdsforstanderen, eller anden Beviislighed, der oplyser at de ere rette Vedkommende, hvorefter de mig, fra Regimenterne og Corpserne, tilsendte Afregningsbeviser, vil blive dem udleverede dog undtages herfra de Mandskaber, som have tjent ved de i Placaten ommeldte Compagnier, ved hvilke ingen Afregninger have kunnet opgiøres, hvilke Mandskaber derimod, under Tabet af deres Fordringer, inden dette Aars Udgang, skulle melde sig med deres Skyldbøger ved det, deres Opholdsteder, nærmest garnisonerende Infanterie-Regiment eller Jæger-Corps, ligesom det og bemærkes, at Afregninger endnu ikke ere modtagne for det Mandskab, som har gjort Tjeneste ved ArtillerieCorpset. Hjørring Amtshuus, den 1ste November 1826. Paa Amtets Vegne. Poulsen. Mangors Land=Apothek til Landmænds Nytte med de det 3die Oplag tilføiende Tillæg og Forbedringer, af Prof. Dr. Med. J. C. Tode. 4de gjennemseete Oplag, med en Fortale af Prof. Dr. Wendt Ridder af Dannebrogen og Dannebrogsmand, 1826, 36 Ark, dens Jndhold: 1) Apothekets Jndretning, 2) Lægemidlerne, 3) Almindelig Underretning om Læge midlernes Brug og Sygdommens Behandling, 4) Sygdom mene og deres Behandling, 5) Recepter, samt en vedføiet Tabel, hvori Prisen for enhver Recept, efter den nyeste danske Medicinal-Taxt findes anført, Jndb. i Velskbind., 2 Rbd. 3 Mk. - De vigtigste indenlandske Tildragelser og de mærkeligste Personers Levnetsbeskrivelser, fra de ældste Tider til vore Dage, en Læse= og Lærebog i Fædrelandets Historie, for Begyndere og Ustuderede, ved Munthe, forhen Rector ved Latinskolen i Nyborg, 4de Oplag, gjennemseet og rettet af Justitsraad Werlauff, 1826, 24 Ark, indb. 8 Mk. a 7 Mk. 8 s. Materie 1 Rbd., tages til Skolerne 12 a 6 Stkr. da faaes de Rottbøll Sadolin, for 7 Mk. 4 s. hos Boghandler og Bogbinder.
Aalborgs Stifts Adresseavis, 1826-11-06
Auctioner. Torsdagen den 9de November næstkommende, om Formiddagen Kl. 10, bliver paa Aalborg Raadstue foretaget offentlig Auction til Bortfarpagtning af Pulpituret No. 2 i FrueKirke, efter de Conditioner som paa Auctionsstædet vil blive bekjendtgjorte. Aalborg den 4de November 1826. Schmidt.
Aalborgs Stifts Adresseavis, 1826-11-06
Onsdagen den 8de November næstkommende Formiddag Kl. 10, bliver efter Reqvisition fra den Kongelige Amtstue i Hjørring, ved offentlig Auction hos Kjøbmand D. Baggesen, heri Byen bortsolgt et Qvantum Afrensnings=Rug, circa 62 Tønder. Hvilket herved bekjendtgjøres. Aalborg den 2den November 1826. Schmidt. N. B. J ovenstaaende Bekjendtgjørelse stod i nogle Aftryk af sidste Avis Torsdagen den 8de istedetfor Onsdagen den 8de.
Aalborgs Stifts Adresseavis, 1826-11-06
Hovedgaarden Langholt og Gaarden gammel Striiben, som drives derunder, tilligemed Horsens Sogns Kirke Korntiende, bliver stillet til offentlig Auction til Bortforpagtning i 8te Aar, fra 1ste Mai 1827 til 1ste Mai 1835, den 14de December førstkommende om Formiddagen Kl. 10, hos Peder Christensen Muurmester i Nørre-Sundbye ved Aalborg, og om antageligt Bud skeer, uden flere Auctioner bortforpagtet. Med Forpagtningen følger Besætning af Heste, Køer, Faar, Sviin, Vogne, Plove, Harver og Mejerieredskaber. - Til Langholt er omtrent 220 Tønder Agerland og 230 Tønder England, samt til gammel Striben 90 Tønder Agerland og 50 Tønder England. Udi et af de sidste Aar er holdt ved Langholt 24 Heste, 90 Køer, 60 Stude og 100 Faar. Ved gammel Striiben 8 Heste, 50 Fæekreature og 20 Faar. Eiendommene ere gode, saavel Ager som Eng, og begge Gaarde ligge beqvemme for samme. Den største Deel af Engene til Langholt, bierges af Godsets Beboere og 5 eller 6 Huusmænd haves hver Dag til Arbeide, foruden nogle Dage i Høebjergning og Kornhøst, samt Tørvebjergning m. v.; hvilket Arbeide bliver Forpagteren overdraget. Foruden den Græsning, der er paa disse Gaardes Eiendomme, kan endvidere følge Forpagtningen Græsningsret til 50 Stude, hos nogle af Langholts Godses Beboere. - Horsens Sogns tiendeydende Hartkorn er 191 Tdr., Kirkens Anpart Korntiende er de sidste Aar hævet in natura. - For Produkternes Afsætning ligge disse Gaarde beleilig, da der kun er 2 Mile, til Aalborg og 1 Miil til Liimfjorden, hvor Varene og undertiden leveres. Conditionerne, hvorefter Auctionen holdes, samt en Fortegnelse over den Besætning, der følger Forpagtningen, kan 14 Dage for Auctionen faaes til Eftersyn hos Auctions-Directeuren i Nørre-Sundbye og her paa Gaarden. Langholt den 23de October 1826. Spies. K. S. Lanng, født Zeuthen.
Aalborgs Stifts Adresseavis, 1826-11-08
Blandinger. De nyeste Buenos Ayres Tidender melde, at Admiral Brown, som hidtil stedse har gjort Brasilianerne meget Afbræk, nu er tilfulde bleven slaaet og hans Flode holdes blokeret.
Aalborgs Stifts Adresseavis, 1826-11-08
Tilstanden i Buenos Ayres maa vist være heel maadelig og denne Republik vil neppe længe kunne udholde at fortsætte Krigen, især formedelst Pengemangel. For Piastere giver man allerede 50 og for Dubloner 600 Procento Op gjæld. Vexler paa England ere der ikke at erholde under nogensomhelst Betingelse. - Lord Ponsonby afreiste fra Rio Janeiro til Buenos Ayres den 28de August, og man nærede det Haab, at han vel endnu skulde kunne have Held til at jævne Tvisten imellem de tvende krigførende Magter. Paa Landet i England har man faaet saadan Smag paa Østers, at en eeneste Fiskehandler i London i forrige Maaned udførte ikke mindre end 3840 Tønder Østers til Landet.